
Ονοματεπώνυμο:                          	………………………………………………………………
Μάθημα:				………………………………………………………………
Υλη:					………………………………………………………………
Επιμέλεια διαγωνίσματος:		………………………………………………………………
Αξιολόγηση :				………………………………………………………………

ΔΙΑΓΩΝΙΣΜΑ 

ΟΜΑΔΑ ΠΡΩΤΗ
ΘΕΜΑ Α 
Α1 Να χαρακτηρίσετε τις προτάσεις που ακολουθούν γράφοντας δίπλα στο γράμμα που αντιστοιχεί σε κάθε πρόταση το γράμμα Σ, αν η πρόταση είναι σωστή, ή το γράμμα Λ, αν η πρόταση είναι λανθασμένη.
α. Ο Γερμανός κοινωνιολόγος Βέμπερ κατέδειξε πως ο προτεσταντισμός είχε μεγάλη σχέση με την ανάπτυξη του καπιταλισμού στην Αμερική.
β. Από τις αρχές του 19ου αιώνα παρατηρείται μια μείωση της σημασίας κάποιων φορέων (π.χ. της οικογένειας), οι οποίοι παλαιότερα είχαν αποκλειστική ευθύνη για την κοινωνικοποίηση του ατόμου.
γ. Το στάδιο κατά το οποίο το παιδί αυτονομείται και οι σχέσεις του με τους άλλους δε χαρακτηρίζονται από το συναίσθημα ή από τη συγγένεια ονομάζεται δευτερογενής κοινωνικοποίηση.
δ. Δουλοκτητικές αγροτικές κοινωνίες υπήρξαν στην Αρχαία Ελλάδα, στη Ρώμη, στις νότιες πολιτείες των Η.Π.Α καθώς και στη Λατινική Αμερική.
ε. Η μανιφακτούρα γεννιέται κατά τη δεύτερη φάση μετάβασης στη βιομηχανική κοινωνία. 
μονάδες 15 



 Α2. Να γράψετε στο τετράδιό σας τον αριθμό καθεμιάς από τις παρακάτω προτάσεις και δίπλα στον αριθμό, το γράμμα που αντιστοιχεί στη σωστή απάντηση.

Οι χώρες στις οποίες η πλειονότητα του πληθυσμού ασχολείται με την καλλιέργεια της γης, ενώ η οικονομία τους είναι κεντρικά σχεδιασμένη ή ελεύθερη ανήκουν στον:
α. Πρώτο κόσμο
β. Δεύτερο κόσμο
γ. Τρίτο κόσμο 
δ. Τίποτα από τα παραπάνω
μονάδες 5 

Σύμφωνα με τη θεωρία του Φρόυντ το «εγώ»:
α. περιλαμβάνει τα βιολογικά ένστικτα
β. αποτελεί το σύνολο των κανόνων συμπεριφοράς της κοινωνίας
γ. ρυθμίζεται από τις εσωτερικές παρορμήσεις αλλά και από τους περιορισμούς και τις απαγορεύσεις που επιβάλλει η κοινωνία
δ. όλα τα παραπάνω
μονάδες 5






ΘΕΜΑ Β 

Β1. Να παρουσιάσετε τα χαρακτηριστικά της βιομηχανικής επανάστασης. 
μονάδες 10
Β2. Να εξηγήσετε τη θεωρία του εκσυγχρονισμού και τη θεωρία της εξάρτησης.
μονάδες 15



ΟΜΑΔΑ ΔΕΥΤΕΡΗ

ΘΕΜΑ Γ
Γ1. Τι ονομάζεται μεταβιομηχανική κοινωνία; 
μονάδες 5

Γ2. Να συγκρίνετε τη βιομηχανική με τη μεταβιομηχανική κοινωνία.
μονάδες 20



ΘΕΜΑ Δ 
Δ1. Τι είναι η κοινωνικοποίηση; 
μονάδες 3 

Δ2. Να αναπτύξετε τους ψυχο-κοινωνικούς μηχανισμούς μέσω των οποίων πραγματοποιείται η κοινωνικοποίηση. 
μονάδες 10 

Δ3. Σε τι αποσκοπεί η κοινωνικοποίηση σύμφωνα με τους λειτουργιστές κοινωνιολόγους; 
μονάδες 8 

Δ4. Να εξηγήσετε τον αυτοέλεγχο ως μορφή κοινωνικού ελέγχου. 
μονάδες 4 

